cyanic-selkie/wikianc huggingface dataset:
Iberoamèrica
El prefiso Ibero- e l’ajetivo Ibèrega i fa referimento a ła Penizoła Ibèrega, situada inte el continente eoropeo, che ła conprende Portogało e Spagna. L'Iberoamèrega ła ze un'àrea che ła ingrupa tuti i stati ispanòfoni de l’Amèrica del nord, sentrałe e sud e el Braziłe lusòfono. Ła ze difarente da l'Amèrica Latina ponesto-ché, defarentemente de st'ùltema, no ła conprende i stati de łéngua franseze situai inte łe Amèriche, inte el partegołare Haiti, i departementi de ła Guyana franseze, de ła Martinnica e de ła Guadalupa e łe cołetività d'oltremare de Saint Martin e Saint-Barthélemy. In pì i stati de Belize, Guyana e Suriname, łe cuałe łéngue ufisałi łe ze respetivamente l'ingleze e l'ołandeze, no i ze considerai partegnenti a l'Iberoamèrega e gnanca a l'Amèrica Latina.
Partindo dal 1991, la Comunità Iberoamericana de łe Nasion ła organizza anualmente el Summit Iberoamerican, un vèrteze che el reunise i cai de stato e de goerno dei paezi iberoamericani, al cuało i ghe partèsipa Spagna, Portogało e anca Andora.
Blaster (worm)
Blaster (conosesto anca coi nomi de Lovsan, Lovesan o Msblast) el ze un worm che el se ga defondesto inte i computer co sistema operativo Microsoft Windows XP e Windows 2000 inte el meze de agosto del 2003.
El zera programà par lansar un ataco DoS (un SYN flood) inte el 15 de agosto contro de ła porta 80 de windowsupdate.com.
El dano par Microsoft el ze sta mìnemo, parché el sito tolto de mira el zera windowsupdate.com invese de windowsupdate.microsoft.com verso el cuało el zera re-derizesto. Microsoft par contrastarlo ła ghea dezativà tenporàneamente el sito.
Ła prima rełevasion de sto worm ła deriva dal 11 de agosto del 2003, rivando al so màsimo de difuzion inte el 13 de agosto de l'isteso ano.
Inte el 20 de agosto del 2003, Jeffrey Lee Parson, un tozato de 18 ani de Hopkins, sitadina del Minnesota, el zera sta inprezonà par ver creà ła variante B del worm Blaster; eło el ghea confesà e el zera sta condanà a 18 mezi de gałera inte el zenaro del 2005.
Rejo decreto
Un rejo decreto-leje (RDL), inte i ordenamenti zurìdeghi co forma de goerno monàrchega, el ze un ato che el ga forsa de leje emanà dal Re.
Itàlia
Inte el ordenamento zurìdego italian el rejo decreto-leje (R.D.L.) el zera un ato che el ghea forsa de leje adotà dal Consejo dei ministri e promulgà dal re inte el ndar del Regno d'Itàlia. Le necesità pułìteghe e aministrative del Goerno i ło gaveva induzesto fin da l'Unità d'Itàlia de emanare co rejo decreto norme zurìdeghe de conpetensa del podere lejislativo. Solché inte el 1926 ła zera vegnesta aprovada na leje (leje 31 de zenaro del 1926, n. 100) che ła regołamentava ła facoltà del podere ezecutivo de emanare norme zurìdeghe.
I reji decreti leje no abrogai da seventi despozision e conpatìbiłi co ła Costitusion de ła Repùblega Italiana i resta in vigore anca inte l'ordenamento de ła Repùblega Italiana.
Regno Unio
Inte el Regno Unio el royal charter el ze emanà dal sovran de ła monarchia del Regno Unio e el ga moltèpleghi dòpari, cofà par ezénpio par conferir el status de università e poderi de asegnasion de tìtułi a college o a altri enti pùbleghi o teritoriałi.
Spagna
In Spagna el real decreto ley el ze un ato che el ga forsa de leje adotà dal Consejo dei ministri e emanà dal re in cazo de straordenària e urzente necesità drio dei sensi de l'art. 86 de ła Costitusion, che el ghene dimanda ła vałidasion inte i seventi trenta dì da parte del Congreso dei Deputai, ła càmara basa del Parlamento.
Siben gavendo forsa de leje, łe ghe ze precludeste racuante matèrie: l'ordenamento de łe istitusion fondamentałi del stato; deriti, gaveri e libartà dei sitadini stabiłii inte el Tìtuło I de ła Costitusion; el rezime de łe comunità autònome e el derito ełetorałe zenerałe.
Teocrasia
La teocrasia (dal grego θεός (theós) "Dio" e κράτος (kràtos) "podere") ła ze ła forma de goerno drio ła cuała ła zestion de łe atività rełijoze e cuełe goernative làeghe łe coincide. De frecuente ła rełijon inte ła teocrasia ła divien un s-ceto strumento de ła pułìtega. Ła teocrasia ła diferise da ła ierocrasia, che ła ze invese un raporto fiołado intrà el goerno siviłe e cueło rełijozo.
Inte el senso pì comun del tèrmano teocrasia, inte el cuało racuanti goernanti siviłi i coinside co racuanti cai rełijozi (par ezénpio l'inperatore bizantin cofà cao de ła Ceza o el presidente de Cipro arcivéscovo Makarios III inte el perìodo 1960-1974), łe pułìteghe goernative łe coinside co cuełe rełijoze o sanò łe ze fortemente influensae dai prensìpi de na rełijon (de sòłito cueła pì difondesta inte el teritòrio intaresà) e tipegamente el goerno el declara de comandare par vołer de Dio (cofà ła major parte de łe monarchie medievałi eoropee, ma anca el regno de Fransa finmente a ła revołusion franseze) o de un altro podere superiore, cofà spesifegà da ła rełijon nasionałe.
Vołendo èsar pì precizi, teocrasia signìfega goerno de Dio o, da parte de Dio. Ne l'antigo Israełe, co che i Israełiti i zera el pòpoło de Dio, ła zera in vigor na teocrasia, el zera Dio el Lejislatore e cueło che el delibarava norme, règołe, leji e prensìpi oltre che legałi, de conportamento, etc., anca da ła parspetiva rełijoza. Senpre inte ła nasion de Israełe antiga, i sacerdoti no i gaveva da interferire inte łe cuestion pułìteghe e i Rè no i gaveva da ndar drento inte łe cuestion rełijoze.
El conceto moderno de teocrasia
El conceto de teocrasia el ze sta conià da ło stòrego Juzepe Flàvio inte el I secoło. Eło el ghea defìnio cofà teocrasia el goerno tìpego dei Ebrei. La definision de Juzepe Flàvio ła ze sta anpliadamente acetada finmente a l'età de l'Iłumenismo, co che el tèrmano el ghea scumisià a recòlzer-sù conotasion pì universalìsteghe e ciaramente negative, specialmente inte łe òpare de Georg Wilhelm Friedrich Hegel. Dopo de sto cuà el tèrmano "teocrasia" el vegnea doparà soratuto par targar racuante partegołari forme pułìteghe cofà calcoza de "poco rasionałe" o "sotodesviłupà".
La teocrasia ła ze concepia in antìteze a ła democrasia, che ła fonda ła lejitimità del podere pułìtego e ła fonte del derito inte ła vołontà del popoło, e no inte el vołere de Dio. Le prime teorie de sto tipo łe połe èsar catae-fora in età moderna inte el pensiero de Marsìlio da Pàdoa.
El conceto de teocrasia el ze doparà tanto de frecuente anca in sociołozia, ma tanto raramente o mai el vien defìnio propiamente par un dòparo sientìfego.
Marte (astronomia)
Marte el ze el cuarto pianeta del sistema sołare in órdene de destansa dal Sołe; el ze vizìbiłe a òcio desnudo e el ze l'ùltemo dei pianeti de tipo terestre dopo de Mercùrio, Vènere e ła Tera. Ciamà pianeta roso par via del so cołore carateristego cauzà da ła granda cuantità de òsido de fero che el ło cuerze, Marte el tołe el nome da l'omònema divinità de ła mitołozia romana e el so sìnboło astronòmego el ze ła raprezentasion stiłizada del scudo e de ła lansa del dio (Unicode: ♂).
Se bè che el detien tenperature mèdie superfisałi bastansa base (intrà -120 °C) e na atmosfera tanto rarefata, el ze el pianeta pì simiłare a ła Tera intrà cuełi del sistema sołare. Le so dimension łe ze intrameze intrà cuełe del nostro pianeta e cuełe de ła Luna, e el ga l'inclinasion de l'ase de rotasion e ła durada del dì simiłari a cuełe terestri. La so superfise ła vede l'èsarghe de formasion volcàneghe, vałi, całote połari e dezerti de sàbia, e formasion zeołòzeghe che łe ne sujerise ła prezensa de na idrosfera inte un destante pasà. La superfise del pianeta ła ga na aparensa fortemente craterizada, par via de ła cuazi totałe asensa de ajenti erozivi (prinsipalmente, l’atività zeołòzega, atmosfèrega e idrosfèrega) e da ła totałe asensa de atività tetònega de łe plache bona de formar e dopo modełar łe struture tetòneghe. La stra-basa densità de l'atmosfera no ła ze bona de consumar granda parte de łe metèore, che par tanto łe riva tocar tera co na pì alta frecuensa che no su ła Tera. Intrà łe formasion zeołòzeghe pì conoseste de Marte se połe segnałar: l'Olympus Mons, o monte Ołinpo, el volcan pì grando del sistema sołare (alto ); łe Valles Marineris, un longo canyon stra pì grando de cuełi terestri; e un grando cratero inte l'emisfero boreałe, grando sirca el 40% de l'intiera superfise marsiana.
A l'oservasion direta, Marte el prezenta variasion de cołore, inputae storegamente a ła prezensa de vezetasion stajonałe, che el se modìfega al variare dei perìodi de l'ano; ma pì nove oservasion spetroscòpeghe de l'atmosfera łe ga da tenpo fato sbandonar l'ipòteze che ghe podese èsare mari, canałi e fiumi o sanò na atmosfera sufisentemente densa. La smentida finałe ła zera rivada da ła mision Mariner 4, che inte el 1965 ła ga mostrà un pianeta dezèrtego e àrido, animà da tenpeste de sàbia periòdeghe e particułarmente viołente. Le mision pì resenti łe ga rezaltà ła prezensa de àcua jasada.
Da-torno del pianeta i òrbita do satèłiti naturałi, Fobos e Deimos, de picenine dimension e de forma iregołare.
Oservasion
thumb|upright=1.2|left|imàzene de Marte fata da un tełescòpio amatoriałe (2003)
Co l'òcio desnudo Marte de sòłito el ga na aparensa de un marcà cołor zało, naranso o rosastro e par lumenozità el ze el pì variàbiłe inte el corso de ła so òrbita intrà tuti i pianeti esterni: ła so magnitùdene aparente de fato ła pasa da un mìnemo de +1,8 finmente a un màsimo de −2,91 a l'opozision perièłega (anca ciamada granda opozision). Par colpa de l'esentrisità orbitałe ła so destansa rełativa ła vària a ogni opozision determenando picenine e grande opozision, co un diàmatro aparente da 3,5 a 25,1 secondi d'arco. Inte el 27 de agosto del 2003 a łe 9:51:13 UT Marte el se ga catà arente de ła Tera cofà mai zera acadesto in cuazi :. St'ùltemo el ze sta pusìbiłe parché Marte el zera a un dì da l'opozision e sirca a tre dì dal so perièłio, situasion che el ło ghea rendesto particołarmente vizìbiłe da ła Tera. Tutavia sto arentamente el ze solché de poco inferiore a chełi altri. par ezénpio inte el 22 de agosto del 1924 ła destansa mìnema ła ze sta de e se prevede che inte el 24 de agosto del 2208 ła sarà de. El màsimo arentamento de sto miłènio el se gavarà invese inte l'8 de setenbre del 2729, co che Marte el sarà inte na pozision a da ła Tera.
Co l'oservasion al tełescòpio i ze visìbiłi racuanti detaji carateristeghi de ła superfise, che i ghea permetesto ai astronomi dal sedèzemo al ventèzemo secoło de specułar so l'ezistensa de na siviltà organizada inte el pianeta. Basta un picenin obietivo òtego da 70–80 m par sołusionar mace ciare e scure inte ła superfise e łe całote połari; za co un 100 miłìmetri se ghe połe reconósare el Syrtis Major Planum. El juto de filtri cołorai el parmete in pì de dełineare mejo i bordi intrà rejon de vària natura zeołòzega. Co un obietivo da 250 m e condision de vizibiłità òtime i ze vizìbiłi i caràteri prinsipałi de ła superfise, i relievi e i canałi. La vizion de sti detaji ła połe vegner parsialmente oscurada da tenpeste de sàbia su Marte che łe połe rivar èsar estendeste finmente cuèrzar tuto el pianeta.
thumb|upright=1.2|[[Moto retrògrado aparente de Marte inte el 2003 vedesto da ła Tera (simułasion fazesta co Stellarium)]]
El rentizarse de Marte a l'opozision ła conporta el scumìsio de un perìodo de moto retrògrado aparente, inte el ndar de del cuało, se se rifarìsimo a ła volta sełeste, el pianeta el pare inte un moto inte el verso oponesto a l'ordenàrio (de consevensa da est verso òvest al posto che da òvest verso est) co ła so òrbita che ła pararia formare un 'gałan' (in ingleze "loop"); el moto retrògrado de Marte el dura in mèdia 72 dì.
Manciùria
La Manciùria (AFI: ) anca conosesta col so nome ufisałe de Dongbei Pingyuan ła ze na rejon de l'Àzia nord-orientałe. Secondo l'interpretasion domenante, sta cuà ła coinside co un'àrea che ła casca intieramente inte ła Cina, ma łe ghe ze anca interpretasion pì larghe, inte łe cuałe sta cuà ła se estendària anca par de là del fiume Amur, ciapando drento de consevensa anca na parte de ła Sibèria formada da ła parte orientałe del teritòrio de l'Amur, ła parte sud del Teritòrio de Chabarovsk e el Teritòrio del Litorałe.
Economia
La Manciùria ła ze sta ła prima rejon cineze a conósar el moderno proceso de industriałizasion. Dopo de ła nàsita de ła Repùblega Popołare Cineze, ła Cina nord-orientałe ła ze nda vanti devegner ła rejon pì industriałizada del paeze. Inte i ùltemi ani, tutavia, l'indùstria pezante inte ła cuała sta zona ła bazava ła so economia ła ga conosesto na faze de stagnasion, propio co che el goerno de Pechin el zera drio asionar el proceso de privatizasion e lìbarałizasion del marcà. El goerno, isteso, par far fronte al problema, el ga varà el programi de revitałizasion del teritòrio.
Demografia
Le tre province de Heilongjiang, Jilin, e Liaoning łe ga na popołasion totałe paro a 107.400.000 persone. Granda parte dei abitanti i partégne a l'etnia Han. I manciù, siben-ché raprezentando oncora na menoransa signifegadiva, i ze stai totalmente somejai co l'etnia Han. Tanti cinezi Han che i abita inte ła Cina nord-orientałe, tutavia, i połe a bon derito revendegare na meza orìzene manciù. Łe ghe ze anca menoranse móngołe e coreane.
Łéngua
La łéngua orìzenària de ła Manciùria, defìnia łéngua manceze o łéngua manciù, ła ze pròsima a l'estinsion.
Istòria
El teritòrio de ła Manciùria ła ghea vedesto l'invazion de l'inpero nipònego ocupà a espànderse in oriente in serca de matèrie prime contro de ła grave crize industriałe che ła zera drio sorbirse in cheła època. Dai primi ani del 1900 el japon el gaveva investio grandi capitałi econòmeghi in Manciùria inte ła costrusion de ła lìnea feroviària "transmanciuriana" longa sirca 1000 chiłòmetri. Dal 1915, in forsa de un tratà intrà Cina e Japon, el japon el gaveva cronpà tuti i priviłeji, deriti e propietà, rełasionai co ła transmanciuriana.
Joe Biden
Joseph Robinette Biden Jr., mejo conosesto cofà Joe Biden (pronunsa americana:, ; Scranton, 20 de novenbre del 1942), el ze un pułìtego statunitense, 46º presidente dei Stati Unii d'Amèrica dal 20 de zenaro del 2021.
Inte łe ełesion prezidensiałi del 2020 el ghea recevesto el pì alto nùmaro de voti de ła stòria, pì de 81 miłioni, prevałendo sul cao de Stato usente Donald Trump. Entrà inte l'incargo inte l'età de 78 ani, Joe Biden el ze el pì ansian presidente dei Stati Unii mai ełezesto, e el secondo de fede catòłega (dopo John Fitzgerald Kennedy) e el primo del Delaware. Inte el disenbre del 2020 el setemanałe Time el lo ga nomenà «persona de l'ano» co ła vicepresidente Kamala Harris, prima dona a vestir sto incargo.
Ani zovaniłi e fameja
Laureà in zurisprudensa inte el 1965 a Newark, el ze rivà a ła speciałizasion in leje inte el 1968 a Syracuse, New York, par dopo vegner ametesto inte l'albo dei avocai inte el 1969, atività ezersitada par un curto perìodo e co poco èzito.
De rełijon catòłega, inte el 1966 el se ghea spozà co Neilia Hunter co ła cuała el ga avesto tre fiołi: Beau Biden che el ga seguio ła strada paterna devegnendo anca eło pułìtego, Robert, e Naomi Cristina, so fioła pì cea. Inte el 1972 ła so fameja ła ghea avesto un terìbiłe insidente stradałe andove oncora no i ze ciari i avegniminti: ła mojere Neilia e so fioła Naomi de solché trèdaze mezi i ghe zera restai morti e Beau e Robert i ghe zera stai seriamente ferii.
Inte el 30 de majo 2015 inte el ndar de del secondo mandà da Vicepresidente el ze sta colpito da na seconda trazèdia de fameja, de fato el fiołio Beau, za sta procuratore zenerałe del Delaware e futuro candidà a l'incargo de goernatore, el zera morto a 46 ani par un tumore al serveło. A ła sełebrasion funarària el zera intervegnesto l'isteso Presidente Obama gavendo un so discorso memorativo.
Senatore del Delaware
Pròpio inte el 1972 Joe Biden el vegnea ełezesto senatore par el Partio Democràtego in raprezentansa del Stato del Delaware (eło de fato el ga ła so rezidensa a Wilmington). Inte el 1977, dopo èsar sta spenzesto dai so ùgnołi do fiołi refarse na vita de afesion, el se spoza co Jill Tracy Jacobs inte el 17 de zugno fazendo nose arente de ła Cortina de fero inte ła Repùblega Popołare Ungareze , na rełasion nasesta inte el 1975 da un "apuntamento al orbo" e da ła cuała el ghea avesto na fioła de nome Ashley inte el 8 de zugno del 1981.
Durante del mandà de Senatore el ga cuerzesto numarévułi inportanti incarghi: dal 1987 al 1995 el ze sta Presidente de ła Comision su ła zurisdision del Senato federałe, inte el 2001 el se tołe el prestijozo incargo de Presidente de ła Comision Esteri del Senato dei Stati Unii d'Amèrica cuerzendo l'isteso incargo belché tre volte (zenaro 2001, zugno 2001- zenaro 2003, zenaro 2007-zenaro 2009) e dal 2007, contenporaneamente a l'incargo de Presidente de ła Comision Esteri del Senato, el ze Presidente del Comità i controło sul narcotrafego internasionałe del Congreso dei Stati Unii d'Amèrica, incargo mantegnesto finmente al 2009 co che el ze sta nomenà Vicepresidente de Barack Obama finmente el 20 de zenaro del 2017.
Canpagne presidensiałi
Inte el 1988 el se ghea candidà a łe primàrie democràteghe, declarando de ispirarse al modeło laburista de Neil Kinnock, ma inte łe consultasion el zera sconfizesto da Michael Dukakis. Inte el 2004 el se ghea sentio in tentasion de candidarse de novo a łe primàrie, ma inte ła fin el ghea renunsà a l'intento declarando de no èsare dospunìbiłe gnanca par far el vice de John Kerry, de fati par sto roło Biden el gaveva consejà el cołega del Massachusetts el senatore John McCain, che siben-ché el fuse republegan, el lo pensava èsar justo par l'incargo.
Strisa de Gaza
La strisa de Gaza o franza de Gaza (in ebràego: רצועת עזה, Retzu'at 'Azza) el ze un'exclave del teritòrio pałestineze confinante co Israełe e Ezito arente de ła sità de Gaza. Se ze drio parlar de na rejon costiera de 360 km² de superfise popołada da 1.760.037 abitanti de etnia pałestineza, dei cuałi 1.240.082 refujai pałestinezi.
Joe Biden
Canpagne presidensiałi
Inte el 7 de zenaro del 2007 el ga declarà in un'intervista tełeviziva de vołerse prezentar a łe primàrie del 2008 e inte el 30 de zenaro de l'isteso ano el ze sta ufisalmente iscrivesto inte ła lista dei candidai. sinistra|miniatura|Biden aconpagnà da ła mojere inte el ndar de ła parada inaugurałe del 2012|255x255px Inte el 4 de zenaro del 2008, sol finir del caucus de l'Iowa (primo test ełetorałe de łe primàrie) el ga anuncià de vołerse retrar da ła conpetision par via del deludente rezultà otegnesto, o sia el 0,93%, ma inte el 22 de agosto de l'isteso ano Barack Obama, el candidà a łe ełesion presidensiałi del 2008 par el Partio Democràtego, el ghea anuncià inte el ndar de un comìsio ełetorałe a Springfield inte el so stato nadałe l'Illinois, che Joe Biden el saria devegnesto el so conpagno de candidaura inte ła corsa par ła presidensa. La candidaura ła ze sta convałidada formalmente mediante de un voto par aclamasion inte el ndar de ła Convention Democràtega de Denver fazesta dal 25 al 28 de agosto del 2008.
Strisa de Gaza
Revendegada dai pałestinezi inte el 1994, co ła Ciszordània e a Jeruzałeme Est, cofà parte del Stato de Pałestina inte ła rejon stòrego-zeogràfega de ła Pałestina, solché dopo del retiro dei miłitari e dei siviłi israeliani da Gaza inte el 2005, ła ze pasada soto del tendimento pułìtego-aministrativo de l'Autorità Nasionałe Pałestineze. Dal 2007 ła ze parò goernada diretamente da Hamas conseventemente a łe ełesion lejislative del 2006 e a ła bataja de Gaza del 2007 intrà Fatah e Hamas. Le Nasion Unie, łe organizasion internasionałi par i deriti umani, e ła majoransa dei goerni e dei zuristi i consìdara el teritòrio oncora ocupà da Israełe, che el mantegne inte ła franza un bloco co l'Ezito. Israełe el controła el spàsio aèreo e marìtemo de ła strisa, sie dei sete traersamenti de ła frontiera terestre e el movimento de merce e persone verso drento e de fora da ła strisa. La franza de Gaza ła resta de consevensa inte el mezo del conflito israeło-pałestineze, e de reiterae guere intrà Israełe e Gaza s-ciopae inte i ùltemi ani (2008, 2014).
In senso pezorativo, specialmente da parte dei sostegnitori de Israełe, ła Franza de Gaza dal 2006 in dopo ła ze devegnesta talvolta denomenada cofà Hamastan ("tera de Hamas").
Joe Biden
Canpagne presidensiałi
Inte el 4 de novenbre 2008 ła còpia Obama-Biden ła ghea vinsesto łe ełesion presidensiałi, sorpasando el ticket republegan conponesto dal senatore John McCain e da ła goernatora de l'Alaska Sarah Palin.
Strisa de Gaza
Dal 2012 l'ONU ła reconose formalmente ła Strisa cofà parte del Stato de Pałestina, entità statałe semi-autònoma.
Joe Biden
Vice inte ła Presidensa Obama
Inte el 20 de zenaro 2009 Joe el zura ufisalmente divegnendo el 47° vicepresidente dei Stati Unii, primo catòlego a cuèrzar l'incargo. Tanto ativo inte l'aministrasion Obama, el ga supervizionà ła speza par łe infrastruture in costrusion par contrastar ła granda recesion e ła pułìtega dei Stati Unii verso l'Iraq finmente che no ghe ze stada ła retirada de łe trupe americane inte el 2011. Inte l'isteso ano el se ghea oponesto opoze a ła pusibiłità de continuar ła mision miłitare che ła gaveva portà al sasìnio de Osama Bin Laden. In virtù de ła so granda esperiensa inte el Congreso madurada in 36 ani de laoro in senato, inte el marso del 2011 el presidente Obama el ghea dazesto el cònpito de condùzar i negosiai intrà el Càmara dei Raprezentanti de majoransa republegana e ła Caza Bianca, par sołusionar i problemi derivanti dai livełi de speza federałe evitando cusita el "shutdown" del goerno. Inte el 2012 col Presidente Obama el ze sta re-ełezesto par un secondo mandà sorpasando i aversari republegani Mitt Romney e Paul Ryan, zurando ufisalmente inte el 20 de zenaro del 2013 inte łe man del zùdeze Sonia Sotomayor.
Strisa de Gaza
Istòria
St'àrea no ła ze reconosesta internasionalmente cofà un Stato sovran, ma ła ze reclamada da l'Autorità Pałestineze cofà parte dei Teritori pałestinezi. Inte el zenaro del 2006, co na vitòria sorprindente a łe ełesion lejislative in Pałestina del 2006, Hamas el ga otegnesto ła majoransa inte ła càmara. De sevente de ła bataja de Gaza del 2007, Hamas ła ga ciapà el goerno de facto de ła Strisa de Gaza.
Joe Biden
Vice inte ła Presidensa Obama
Durante del so secondo mandà el se ga metesto in dòpara in vàrie ocazion contro ła viołensa de zènere contribuindo fazendo aprovar inte el 2013 ła leje contro ła viołensa su łe done. Sta leje ła ghea vedesto intrà i so desviłupi ła creasion de ła Comision par łe done a ła Caza Bianca co-presiedesta da l'isteso Biden co ła Consejera Valerie Jarrett.
Inte el meze de otobre del 2015, dopo mezi de specułasion el ga anuncià, inte el corso de na conferensa stanpa inte el Jardin de łe Roze de ła Caza Bianca, anca dopo de ła morte bonoriva de so fiołio Beau, ła so decizion de no córar par ła presidensa dei Stati Unii inte el 2016 , sostegnendo de fato ła candidatura de Hillary Clinton inte łe primàrie del partio democràtego.
Strisa de Gaza
Istòria
L'Ezito el ga goernà ła Franza de Gaza intrà el 1948 e el 1967, e oncó el ghene controła ła so frontiera sud intrà el dezerto del Sìnai e ła Strisa de Gaza, da ła cuała ła ze dividesta da ła Philadelphi Route. Israełe el ga goernà ła Strisa de Gaza dal 1967 al 2005, co che el se ga formalmente retirà firmando un Pian de dezinpegno uniłaterałe. Ai sensi dei acordi de Oslo firmai intrà Israełe e l'Organizasion par ła Libarasion de ła Pałestina, Israełe ła mantegne parò el controło miłitare del spàsio aèreo de ła Strisa de Gaza, de łe frontiere terestre (traerso ła bariera intrà Israełe e ła Strisa de Gaza) e de łe àcue teritòriałi co rełasionà controło de ła so frontiera, mentre l'altra ła ze controłada da l'Ezito.
Joe Biden
Vice inte ła Presidensa Obama
Inte el 28 de febraro 2016 Biden el ze intervegnesto a l'88° edision dei premi Oscar fazendo un curto descurimento so temàteghe arente ai crìmeni co viołensa sesuałe e introduzendo ła ezibision de ła cantante Lady Gaga.
Inte el 12 de zenaro 2017 el Presidente Obama el ghea decidesto intrà i ùltemi ati de ła so aministrasion de insignir el so vice de ła Medaja presidensiałe de ła Libartà, ła màsima onorifisensa del paeze, definindo Biden cofà "un leon de ła stòria americana e un ezénpio par łe zenerasion pròsime". La medaja ła ze stada insignia co destinguesta, un onor fin cuà concedesto solché a altre tre personałità: el Presidente Ronald Reagan, al Segretàrio de Stato Collin Powell e al pontèfego Joani Poło II.
Raporto co Barack Obama
La stanpa ła ga oservà come che el raporto intrà el Presidente e el so vice el ze sta uno intrà i pì sòłidi che se ga notà inte ła stòria de ła presidensa Statunitense. Durante na intervista, Biden el ghea contà che co che ghe ze sta diagnostegà ła małatia a so fioło Beau el ghea decidesto de véndar ła so caza inte el Delaware par pagar el conto tanto ełevà derivanti da łe cure. Co Obama el zera vegnesto saverlo el ghea dimandà a Biden de catarse co eło e el se ghea oferto de pagar intieramente łe cure evitando ła véndita de ła caza de ła so fameja. Durante de ła serimònia de consegna de ła Medaja presidensiałe de ła Libartà el presidente el ghea afermà voltàndose verso de Biden “ti ze sta ła prima decizion che go fazesto da candidà, e ła mejo”.
Pianeta terestre
destra|miniatura|I cuatro pianeti rociozi del Sistema Sołare. El fotomontajo el ghene respeta łe proporsion dei deàmetri ma no łe distanse. Da sanca verso drita se ga [[Mercùrio (astronomia)|Mercùrio, Vènere, Tera e Marte.|364x364px]] Un pianeta terestre (dizesto anca pianeta rociozo, pianeta rocozo o pianeta tełùrego) el ze un pianeta conponesto par el pì de ròcia e metałi. El tèrmano el deriva diretamente dal nome del nostro pianeta, ła Tera, e el ze sta adotà par denomenar i pianeti del sistema sołare interno contrapozisionàndose a chełi del sistema sołare esterno dizesti ziganti gasozi, che i ze pianeti privai de na superfise sòłida, fati da na conbinasion de idròzeno, èlio e àcua in vàrie conbinasion de gas e lìcuido.
Strutura
I pianeti terestri i ga senpre ła istesa strutura zenerałe: un nùcleo sentrałe metàłego, par ła major parte de fero, co un manteło de siłicai, e pusibilmente na crosta. Su ła superfise dei pianeti terestri el ze pusìbiłe individuare struture comuni cofà canyon, crateri, montagne e volcani. Inte-ła-fin, i pianeti terestri i ga in posesion atmosfere secondàrie - atmosfere orìzenae da gas libarai par repercusion del volcanismo interno o de sevente a urti co corpi cometari, difarentemente dai ziganti gasozi, che i ga in posesion atmosfere primàrie caturae diretamente da ła nebułoza sołare orìzenària.
Referendum sul desolvimento de l'Union co ła Svèsia
El Referendum sul desolvimento de l'Union co ła Svèsia el ze sta un referendum fazesto in Norveja inte el 13 de agosto del 1905. El ze sta aprovà da cuazi el 100% dei gaventi derito, co solché 184 voti contrari a ła proposta, tanto da poderlo definir un plebiscito.
Rezultai
thumb|left|Łe zera stae doparae sia schede eletorałi stanpae che scrite a man.
Màchina da cuzir
La màchina da cuzir o màchina par cuzire, o, soratuto in contesto indùstriałe, cuzidora, el ze un'aparato mecànego o ełetromecànego doparà par unire mediante na cuzitura, stofe o pełe traerso del pasajo de uno o pì fiłi de coton o altri matèriałi co ła dòpara un ago osciłante in magnera alternada da alto verso baso.
Istòria
L'invension de ła màchina da cuzire ła ze bastansa controversa: breveti par mecanismi boni de prodùzar cuzidure i zera stai depositai da Fredrick Wiesenthal inte el 1755, da Thomas Saint inte el 1790, da Barthélemy Thimonier inte el 1830 e da John J. Greenough inte el 1842.
De sevente łe màchine par cuzire łe zera stae a pedałe: ła movimentasion ła se otegneva co l'osciłasion de un pedałe, ponesto soto del tołin inte el cuało ła zera metesta sora ła màchina e che, ligà da na sénza, ła produzeva el movimento; anbedó łe man lje restava lìbare e de consevensa despunìbiłi par l'inderisamento del tesuto.
Oncó el movimento el ze produzesto da un motore ełètrego: el comando de asionamento de ła màchina da cuzire el ze dà da un pedałe che el vien schicià col pie o da na leva asionada col spostamento de lato del zanòcio.
Inpero anglo-indian
Col tèrmano de Inpero anglo-indian o sanò Inpero indian o Raj britànego (in ingleze: British Raj) se ghe denòmena a l'insieme de domini direti e protetorai che el Regno Unio e i so predecesori i ghea cumułà e organizà inte el subcontinente indian, dal XVII al XX secoło.
Co l'indipendensa concedesta inte el 1947, gràsie a łe canpagne no viołente de Gandhi, inte i teritori del denomenà Raj britànego i zera sorzesti i atuałi stati de Ìndia, Pakistan (de so volta dividesto dopo de l'indipendensa del Bangladesh, inte el 1971) e Birmània. Gràsie a sti domini cuà, dal tenpo de ła rezina Vitòria inte el 1876, finmente a Zorzi VI inte el 1947, i sovrani britàneghi i ghea podesto frejarse del tìtuło de "Inperatori de Ìndia".
El subcontinente indian el ze sta el gavere che pì de ogni altro el ghea rendesto l'Inpero britànego na superpotensa mondiałe; in sto cuà viveva al de là del 75% de ła popołasion totałe de l'inpero e ła ze sta el prinsipałe esportadore de matèrie prime.
International Security Assistance Force
La Forsa Internasionałe de Asistensa par ła Seguresa (in ingleze: International Security Assistance Force, scursà: ISAF) ła ze sta na mision de ła NATO, autorizada da l'ONU, de sostegno al goerno de l'Afghanistan inte ła guera contro dei Tałebani e al-Qaida dopo del roversamento de l'Emirà islàmego de l'Afghanistan.
Ła zera conponesta da na forsa internasionałe che ła doparava sirca 58.300 miłitari derivanti da na cuarantina de nasion. El ze stada formada su mandà del Consejo de Seguresa de łe Nasion Unie inte el 20 de disenbre 2001 col comando de téndar ła capitałe Kabul e ła arente baze aèrea de Bagram da Tałebani, ełementi de al-Qāʿida e ezèrsiti mersenari, e inte el spesìfego protèzar el goerno tranzitòrio guidà da Hamid Karzai.
El 28 de disenbre del 2014, dopo 13 ani de atività, ła finise ła mision ISAF e ła scumìsia ła mision Sostegno Decidesto (Resolute Support Mission) in contesto NATO.
Bonbardamento de Coventry
El bonbardamento de Coventry el ze sta un ataco aèreo gavesto da łe 7.20 de ła sera del 14 finmente a łe 6.15 de ła matina del 15 de novenbre del 1940 inte ła sità ingleza de Coventry, drento del contesto de ła bataja de inghiltera, a volta soa parte de ła seconda guera mondiałe.
Ła fa parte dei atentai che ła Zermània Nazista co ła so Luftwaffe ła ghea fazesto in Inghiltera, secueła de atentai conosesti col nome de Blitz. El tèrmano in inglezo Coventry Blitz el se rifarise a ła intiera canpagna de bonbardaminti che ła sità ła ga sorbio, e no solché a ła pì devastante del 14 de novenbre, che ła vegnarà recordada cofà ła pì tràzega evegnensa de ła seconda guera mondiałe.
Inpero svedeze
L'Inpero svedeze el ze sta un Stato ezistio intrà el 1611 e el 1721. Inte ła storiografia moderna, sto perìodo istòrego el ze conosesto cofà Inpero svedeze, o Stormaktstiden ("l'època de ła granda potensa"), siben che formalmente ła Svèsia no ła sìpia mai stada un vero e pròpio inpero in senso legałe o termenołòzego, ma senpre ła ze stada un regno.
Woodstock '94
El bomò doparà par promóvar el festival el zera "2 More Days of Peace and Music" (Altri 2 dì de paze e mùzica).
El festival el zera orizenalmente pianifegà par i dì 13 e 14 de agosto, ma de sevente el ze sta zontà anca un terso dì (inte el 12 de agosto).
El logo inte el cuało se ghea sełebrà l'avegnimento el zera un largo canpo piasà a Saugerties, na sitadina distante pì o manco 200 chiłòmetri da New York e a na dezena da Woodstock.
"Mudstock"
La sevente edision ła se intìtuła Woodstock 1999, e ła se ga sełebrà cofà che ne dize el nome, inte el 1999.
Dinastia
El tèrmano dinastia el ze doparà in senso zenèrego par fameje nòbiłi o isteso influenti da ła parspetiva pułìtega, econòmega o artìstega (par ez. ła dinastia Bach).
El tèrmano el vien par de pì doparà par descrìvar na era inte el cuało na fameja ła ga regnà influensando fortemente avegnimenti, tendense o artefati (par ezénpio, reconosendo un vazo cineze del XV secoło, el se definise "vazo Ming"). Tanto de frecuente ła dinastia ła ze estinguesta, ma ajetivemo el nome par descrìvar un periodo inte el cuało na fameja ła ga zugà na funsion fondamentałe in calcosa in partegołare (costuma par ezénpio parlar de “stiłe Tudor”, de “espansion otomana”, etc.).
La stòria de ła pułìtega eoropea ła ze sta determinada da łe cazae dei Medici, Carołinzi e Capetinzi, dei Asburgo, dei Borbon, dei Hohenzollern, dei Stuart, dei Romanov, dei Savoja e dei Bonaparte.
La stòria arabo-islàmega ła ze invese stada contrasignada da łe cazae alidr, omayyade, abaside, fatimide, selzuchi, ghaznavide, Dinastia otomana e safavide.
Dàcia (rejon stòrega)
La Dàcia ła zera, secondo la nomenclatura zeogràfega de l'età antiga, la tera dei Zeti e dei Daci (ciamai anca Dasi e Dai in un'època pì remota ). Corispondeva a na granda rejon de l'Eoropa sentrałe, dełimitada a nord dai monti Carpasi, a sud dal Danùbio, a ovest dal Tibisco (oncó Ungaria) e a est dal Nistro (oncó Moldàvia e Ucràina).
Anca se ła variasion dei so confini ła ze sta na caratarìstega de frecuente citada de contìnuo, corispondeva de consevensa granda-magnera a l'àrea de łe odierne Romania e Moldàvia. La capitałe o el sentro prinsipałe de ła Dàcia ła zera, dal I secoło v.C., Sarmizegetusa Reja, sostituia da ła visina Colonia Ulpia Traiana Augusta Dacica Sarmizegetusa co la concuista romana.
Dopo de ła cesasion de ła domenasion romana su ła rejon e, oncor pì, dopo de la cascada de l'Inpero roman, la denomenasion de "Dàcia" ła zera cascà guałivamente in foradòpara, dasàndoghe el posto, inte łe crònaghe stòreghe, a cuełe corispondenti a łe vàrie rejoni oncó colzeste-drento intrà Romania e Moldàvia: o sia Transilvània, Vałàcia (o Vałàchia), Moldàvia e Besaràbia.
Adlertag
L ' Adlertag (traduzesto dal todesco in "Dì de l'Àcuiła"; in ingleze: "Eagle Day")    el ze sta el primo dì de l' ' Unternehmen Adlerangriff ("Oparasion Ataco de l'Àcuiła"), nome in còdaze dazesto da l'Aviasion todesca a l'oparasion miłitare che ła ghea el fin de desfar ła controparte britànega.
La desfasion de ła Royal Air Force da parte de ła Luftwaffe ła zera necesària col fin che łe unità navałi todesche łe podese traersare el Canałe de ła Mànega sensa opozision aèrea e col fin che ła Home Fleet, che ła garia podesto oponerse a l'invazion dal mare ła fuse privada de protesion dal sieło. Adolf Hitler el ghea ordenà de consevensa al Comandante in Cao de ła Luftwaffe, el Reichsmarschall Hermann Göring, e a l'Oberkommando der Luftwaffe de pareciar l'oparasion.
El fin prinsipałe el zera el desfamento del Fighter Command par el cuało, par tuto lujo e i primi de agosto, i todeschi i ghea fazesto i inbastimenti. La data de l'asalto ła ze sta posponesta vàrie volte par el bruto tenpo e inte-ła-fin ła ze sta decidesta par inte el 13 de agosto del 1940.
Sonda Magellano
La sonda Magellano ła zera vegnesta lansada inte el 1989 e ła ghea orbità da torno de Vènere intrà el 1990 e 1994. Ła ze sta ła prima de trè sonde dirizeste verso altri pianeti a devegner lansada dal Space Shuttle (chełe altre łe sarà ła Ulysses e la Sonda Galileo) e ła ze sta anca ła prima sonda che ła fa dòpara de tècneghe de aerofrenajo par sbasar ła so òrbita; ste tècneghe łe gnen doparae su łe atuałi mision da torno de Marte e łe permete de conservare grande cuantità de carburante.
La Magellano ła ga creà ła prima (e atualmente ła mejo) mapatura de ła superfise del pianeta Vènere in alta resołusion co na cuałità paragonàbiłe a cueła de na foto. Le mision predecesore łe ghea dazesto na pì basa resołusion radar del pianeta e de łe so formasion superfisałi. La Magellano, tutavia, ła ga a ła fin permetesto imàzeni detaje e anàłize de crateri, cołine, cadene montagnoze e altre formasion zeolòzeghe, conparàbiłi co łe mape fotogràfeghe in luze vedìbiłe de altri pianeti. La mapa radar de ła Magellano ła restarà ła mapa pì detajada de Vènere par el pròsimo futuro, anca se ła mision rusa Venera-D (el cuało lanso el ze prevedesto par da torno del 2026) ła dopararà un radar co na resołusion oncora pì granda de cueła del radar doparà da ła Magellano.
El so nome el ze gavesto a l'esploratore portogheze del sedèzemo secoło Ferdinando Magellano. La Magellano ła ze sta ła prima sonda planetària a devegner lansada traerso de un Space Shuttle. Inte el 4 de majo del 1989 l'Atlantis ła zera partia dal Kennedy Space Center in Florida par ła mision STS-30 e ła ga portà ła Magellano inte un'òrbita basa, andove ła zera vegnesta libarada da ła całe de cargo. Se ghea inpisà de consevensa un motore a carburante sòłido ciamà Inertial Upper Stage (IUS), fazendo tacar a ła Magellano un viajo de 15 mezi, inte el corso del cuało ła ghea rodà da torno del Sołe 1 volta e meza prima de imétarse inte ła so òrbita da torno de Vènere inte el 10 de agosto del 1990. Inte el 1994 sta cuà ła se ghea imerzesto inte ła superfise cofà prevedesto e ła se ghea in parte vaporizà; se pensa che racuante sesion de ła sonda łe fuse rivae tocar ła superfise del pianeta.
Pandemia influensałe del 2009-2010
La pandemia influensałe del 2009-2010, cauzada dal virus H1N1, ła ze sta na pandemia influensałe denomenada influensa suina che, dal Mèsego, ła ga cauzà miłiari de morti e miłiari de contaji inte el mondo, consentrai par ła major parte inte el continente american.
Par ła prima volta descrivesto inte i Stati Unii de l'Amèrica inte l'Apriłe del 2009, el virus el pare èsar un novo cepo de H1N1, che el rezulta da na precedente reconbinasion tripla intrà virus influensałi de porseło , ozeło e uman, de sevente oncora conbinà co l'influensa eoro-aziàtega dei porsełi , da ła cuała ła ghe deriva el nome de "influensa suina".
Racuanti studi i stima che el nùmaro de cazi podaria èsar conprendesto intrà 700 milioni e 1.4 miliardi de persone o sia da l'11 al 21 parsento de ła popołasion mondiałe de l'època, che ła zera de un totałe de 6.8 miliardi.
El nùmaro de morti confermà in laboratòrio reportà da ła Organizasion mondiałe de ła sanità el ze 18 449, siben che se stima che el nùmaro reałe el sìpia de sirca 284 000 morti (da 150 000 a 575 000).
El virus el pare colpir carateristegamente łe persone adulte sane e tanto manco, al contràrio de l'influensa clàsega, i veci e putełi. Par cheło che revarda i veci, sto cazo el ze probabilmente gavesto dal fato che in parte i fuse vasinai contro l'influensa stajonałe, e pare che sta protesion ła gàpia indebolio ła capasità infetiva del virus in sti indìvidui.
L'ałimentasion a baze de carne suina no ła conporta ła pusibiłità de contraer l'infesion, che ła se invese trasmete da omo a omo par via aerea cofà łe comuni influense.
Istòria de ła pandemia
Inte el apriłe del 2009 l'Organizasion mondiałe de ła sanità (OMS) e i Centers for Disease Control and Prevention i ga lansà l'ałarme, sostegnendo che el virus el se trasmeteva diretamente intrà òmani (sensa de consevensa che el fuse nesesàrio un contato co l'animałe infetà), rivando a definir pusìbiłe na pandemia influensałe. Da l'apriłe del 2009 i ze stai asertai fogołai de infesion in Mèsego.
El nùmaro dei cazi, ła prezensa de morti asertai e ła trasmision da omo a omo i ga fazesto ndar-sù el liveło de ałarme. Cazi sporàdeghi i ze sospetai anca in altri paezi americani. In Amèrica sentrałe, tanti ospedałi i zera doparai par ła cuarantena dei potensiałi contajai.
A ła notévołe contajozità se ghe contraponea na pericułozità decizamente basa. Stando a rezultai de anàłize statìstega, se połe dedùzar che ła sénplega influensa stajonałe, ła produze un nùmaro de vìteme de un mùcio pì alto a cuełe provocae dal virus A/H1N1.
La declarasion de pandemia
Inte el zugno del 2009 l'Organizasion mondiałe de ła sanità ła ga declarà l'ałarme pandemia dopo dei desviłupi inte ła difuzion del virus A-H1N1. El liveło d'ałerta el ze sta erlevà a 6, paro al màsimo de l'emerzensa.
Inte el 3 de zugno l'OMS el ga comunegà de gaver erlevà el liveło de ałerta a 6, o sia al màsimo de ła scała pandèmega.
Ràdio lìbare
El tèrmeno ràdio lìbara el ze un tèrmano vago che el połe refarirse a vari tipi de emisore de ràdio, che cofà ùgnoła caratarìstega che łe ga in comùn el ze l'èsar asociasion indipendenti e sensa intaresi pułìtego-partidiste, sensa fin comerciałi/lucrativi (cueło che le difarénsia da łe Radio pirata); sta situasion łe ghe dà ła libertà inte ła so ideołozia. La ràdio lìbara ła ze drento inte ła clasificasion de Medi de Comunicasion Alternativi.
Pandemia influensałe del 2009-2010
La declarasion de pandemia
L'11 de zugno l'OMS el ghea declarà ufisalmente ła pandemia, co che inte el mondo i ghe zera 28 774 cazi confermai e 144 decedesti.
Inte el 14 de lujo ła istesa OMS ła declara ła pandemia inarestàbiłe, dazendo avertimento a tuti i paezi che i garà da provizionarse de vasini.
Ràdio lìbare
Łe połe èsar segnałae soto el nome de "ràdio lìbare" situasion tanto diferenti cofà:
Presidenti de l'Ecuador
Inte ła sevente lista se ga i presidenti de l'Ecuador dal 1830 a uncó:
Presidenti de ła República del Ecuador (1830 - uncó)
FONTE:
Comunità internasionałe
La comunità internasionałe ła ze na espresion doparada in zeopułìtega e rełasion internasionałi par referirse a un grando grupo de persone e goerni del mondo. No el se referise letaralmente a tute chełe nasion o Stati del mondo. El tèrmano el ze tipegamente doparà par inplicar l'ezistensa de na parspetiva comun inte i confronti de cuestion cofà cuestion spesìfeghe dei deriti umani e altre. De łe volte el ze anca doparà par dimandar de tacar un'asion contro de un nemigo ; par ezénpio, asion contro de cheło che par lori ła ze represion o persecusion pułìtega inte un paeze bersajo.
El tèrmano el ze comunemente doparà par spiegar parché łe resołusion aprovae da l'Asenblea zenerałe de łe Nasion Unie łe ze tratae cofà se łe fuse leji.
Hezbollah
Hezbollah o Ḥizb Allāh (IPA: ;, letaralmente "Partio di Dio") ła ze na organizasion paramiłitare islamista libaneze, nasesta inte el zugno del 1982 e devegnesta dopo anca un partio pułìtego islamista sciita del Lìbano. El so segretàrio zenerale el ze.
Gràsie al sostegno iranian, ła forsa de ła ała paramiłitare de Hezbollah ła ze cresesta inte el corso dei ani tanto da devegner considerada pì potente de l'ezèrsito regołare libaneze e ła ze stada testada in magnera contìnua partindo dal scumìsio de ła guera siviłe siriana, andove se ga vedesto l'Hezbollah smontar in canpo cofà lià fondamentałe par el goerno de Bashar al-Assad.
Revołusion ungareze del 1848
La revołusion ungareze del 1848 ła ze sta una de łe tante de chel ano là, stretamente ligada a łe altre revołusion del 1848 inte łe àree de l'Inpero asbùrzego. Sta cuà ła zera nasesta de sevente a ła declarasion de indipendensa del pòpoło unghereze, guidà dal lìbarałe Lajos Kossuth, da ła domenasion asbùrzega. Kossuth el dimandava che racuante prerogative del pòpoło majaro łe vegnese respetae, cofà un anpliamento del derito de voto, e el trasferimento da Presburgo a Pest de ła Dieta ungareze.
L'aniversàrio del scumìsio de ła revołusion, inte el 15 de marso, el ze uno dei tre dì de festa nasionałe in Ungaria (Festa nasionałe unghereze).
Real Irish Republican Army
Real Irish Republican Army o RIRA (in vèneto Vero Ezèrsito Republegan Irlandezo) ła ze un'organizasion paramiłitare nasesta inte el 1997 de sevente a ła sision de racuanti ełementi disidenti da ła Provisional IRA guidai da Michael McKevitt, ex cuartiermastro zenerałe (responsàbiłe par el provizionamento e ła destribusion de arme e esplozivi), contrari a ła stratezia del procedimento de paze perseguia da ła dirizensa. I ghea decidesto de spedirse fora da l'organizasion par continuar ła lota armada contro de ła prezensa britànega in Irlanda del Nord.
Dal 2012 ła ze conosesta anca cofà New IRA o siglada dai midia de l'informasion cofà NIRA e par fonte arenti de l'organizasion, atualmente, ła Real IRA ła sorpasa łe 600 unità mentre par altre testimonianse ła połe contar su 250-300 efetivi.
Luftwaffe (Wehrmacht)
Coinvolzesta in tuti i teatri de guera, ła ghea contribuio, soratuto inte el ndar de i primi ani del conflito, al bon èzito de ła tàtega de ła "guera bałen" adotada da łe forse armae todesche. Vitorioza in Połònia e in Fransa, ła ga sorbio na prima retrocesion inte ła bataja de Inghiltera scontràndose contro de ła Royal Air Force britànega, par dopo voltar ła granda parte de ła so atension al fronte orientałe, andove inte el ndar de l'oparasion Barbarosa ła ga concuistà inte un primo tenpo ła superiorità aèrea su l'inesperta aviasion soviètega.
Zermània nazista
Zermània nazista e Terso Reich (In todesco Drittes Reich) i ze tèrmani che i se i refarise comunemente a ła Zermània dei ani intrà el 1933 e el 1945, cuando sta cuà ła se ghea catà soto el rezime totałitàrio fondà su l'ideołozia nazista e guidà da Adolf Hitler.
Luftwaffe (Wehrmacht)
El procédar del conflito e el roversamento de łe sorte de ła guera łe zera stai segno par ła Luftwaffe de ła progresiva consentrasion de łe forse inte ła defeza del spàsio aèreo todesco menasà dai bonbardieri britàneghi e statunitensi. La vansada Liada ła ze sta parò inezoràbiłe e l'aviasion todesca, in senpre pì granda inferiorità numèrega e co poche provizion de carburante, ła ghea perdesto progresivamente el controło del sieło in tuti i fronti e no ła zera stada bona de arzenar l'ofensiva Liada sibenché ghe fuse el dòparo unitàrio dei reparti contraèrei (FlaK) e de revołusionari càcia de reasion, ła cuała produsion no ła ze sta mai numaregamente sufisente par influire realmente drento dei conbatimenti contro de łe pì forti forse aeree de łe fasion oponeste.
Zermània nazista
El tèrmeno Nazismo el ze un scursamento de "Nasionalsociałismo", l'ideołozia che ła vegnea istituzionałizada da l'NSDAP (Nationalsozialistische Deutsche Arbeiterpartei), el Partio Nasional Sociałista dei Lavoratori Todeschi, o in curto, Partio Nazista.
Luftwaffe (Wehrmacht)
La Luftwaffe el ga avesto soto del so controło anca łe unità de paracadutisti (Fallschirmjäger) e altre formasion de tera.
Zermània nazista
El rezime nazista el ze sta caraterizà dal controło pułìtego de ogni cuestion de ła società (Gleichschaltung) inte ła reserca de ła s-cetesa rasiałe (ariana, nòrdega e bianca), sociałe e culturałe. El partio nazista el ghea seguio i so fini traerso ła persecusion de łe persone considerae no s-cete, specialmente inte i confronti de ben precize menoranse, cofà cueła ebràega, cueła sìngana e cueła omosesuałe, cusita cofà contro dei opozitori pułìteghi.
Vàrie łe ze stae łe istitusion naziste par rivar a ła s-cetesa ètnega. Łe persecusion e i sasigni i avegnea inte i confronti dei antinazisti fazendo condane a morte col Volksgerichtshof, o sia el Tribunałe del Pòpoło, inte i confronti dei Testimoni de Zeova, Rom e Sinti col Porajmos, mentre i omosesuałi mediante del Paràgrafo 175 del còdaze penałe todesco e ła sopresion o ła steriłizasion de persone co problemi zenèteghi co l'Aktion T4.